กุลลดา เกษบุญชู-มี้ด เสรีนิยมใหม่: เมื่อความมั่งคั่งกระจุกอยู่กับคนกลุ่มเล็กๆ [คลิป]
 และสิ่งนี้มันกำลังเกิดขึ้นกับประเทศไทย กุลลดา เกษบุญชู-มี้ดในการอภิปราย ความท้าทายที่เสรีนิยมใหม่คิดไม่ถึงกับโลกหลังศตวรรษที่ 21 ในมุมมองเศรษฐศาสตร์ รัฐศาสตร์ และประวัติศาสตร์ รองศาสตราจารย์ ดร.กุลลดา เกษบุญชู-มี้ด คณะรัฐศาสตร์ จุฬาลงกรณ์มหาวิทยาลัย กล่าวถึงแนวคิดเสรีนิยมใหม่ หรือ Neoliberalism ที่เป็นเหรียญอีกด้านหนึ่งของโลกาภิวัตน์ อยากจะบอกนิดหนึ่งว่า ตอนที่ดิฉันศึกษามีเพื่อนอเมริกันที่ทำงานกระทรวงการต่างประเทศด้วย ก็คุยกัน ก็พูดถึงคำว่า Neo-Liberalism เขาก็ถามว่า อะไรนะ? กุลลดา มันเป็นความคิดที่ไม่ได้แพร่หลายทั่วไป แทนที่เราจะแพร่หลายความคิดเรื่องเสรีนิยมใหม่ สิ่งที่คนรับรู้กันทั่วไปคือคำว่าโลกาภิวัตน์แต่คำว่า โลกาภิวัตน์ กับ เสรีนิยมใหม่ มันเป็น 2 ด้านของเหรียญ มันเป็นแนวคิดที่ไม่ได้แพร่หลาย จนกระทั่งมันออกฤทธิ์กับเศรษฐกิจอเมริกันในปี 2008ก่อนจะถึงวิกฤตเศรษฐกิจปี 2008 สิ่งที่เกิดขึ้นก็คือ มันมีกระบวนการที่ทำให้รายได้ของแรงงาน โดยเฉพาะแรงงานอเมริกันลดน้อยลงไปหรือคงที่ ไม่เพิ่ม นั่นคือมันเป็นส่วนหนึ่งของ Maximization of profit (การแสวงหากำไรสูงสุด) ของลัทธิเสรีนิยมใหม่ทุนจะได้กำไรสูงสุดต้องทำอย่างไร ก็ต้องกดแรงงาน สิ่งที่เกิดขึ้นคือแรงงานไม่ได้เป็นไปตามระบบของเคนเซียน อีกต่อไปแล้วแรงงาน คนอเมริกัน ถ้าเผื่อจะเลี้ยงตัวให้ได้ดี ก็จะต้องมีอย่างน้อย 2 งานถึงจะพออยู่ได้ การจะซื้อบ้านลืมไปเลยแต่ทุนการเงินก็ยังส่งเสริมให้คนซื้อบ้าน ทั้งๆ ที่ตัวเองก็เรียกว่าจะเลี้ยงชีพไปวันๆ ก็ไม่ได้แล้ว ก็มันก็เลยเกิดบูมของเงินทุน การผลิตไม่ได้ผลิตตามความต้องการ แต่ผลิตขึ้นมาเพื่อให้คนต้องบริโภค ทีนี้รายได้ต่ำลงจะทำอย่างไร เลยต้องสร้างระบบเครดิตก่อนเกิดวิกฤตปี 2008 เลยมีการขยายตัวของบัตรเครดิต แต่ก่อนนี้ทำงานเป็นอาจารย์ บริษัทเครดิตไม่สนใจ มาถึงยุคนี้ ดิฉันจำได้ว่า บริษัทบัตรเครดิตทั้งหลายส่งจดหมายมาเชิญเป็นสมาชิกบัตรเครดิต บัตรเครดิตนั้นเครดิตนี้ ธรรมดาไม่พอก็ต้องอัพเพิ่มคลาสขึ้นมา มี privilege card มีสีเงินสีทองขึ้นมา ส่งเสริมให้คนเป็นหนี้ แล้วส่งเสริมให้คนซื้อบ้าน ทั้งๆ ที่ตัวเองก็ไม่ค่อยมีเงินมันก็เป็นกิจกรรมทางเศรษฐกิจของทุนการเงินที่จะหากำไร ในที่สุดก็ไปให้กู้กับคนที่ไม่มีรายได้จะจ่ายพอก็เลยเกิด clash ในปี 2008 เป็นที่มาของวิกฤตเศรษฐกิจ คนถึงเริ่มตระหนักถึงคำว่า Neoliberalism (เสรีนิยมใหม่) และปัญหาที่เกิดขึ้นกับ Neoliberalismเพราะฉะนั้นอยากจะสรุปว่าเราอยู่กับ Neoliberalism และ Neoliberalism เป็นสิ่งที่อาจารย์ผาสุก พงษ์ไพจิตร ศึกษาคือที่มาของความไม่เท่าเทียมทางสังคม คนจำนวนมากอยู่ในสภาวะที่แทบจะประคองตัวได้ยากในขณะที่ความมั่งคั่งกระจุกอยู่กับคนกลุ่มเล็กๆ และสิ่งนี้มันกำลังเกิดขึ้นกับประเทศไทย
คนจำนวนมากอยู่ในสภาวะที่แทบจะประคองตัวได้ยากในขณะที่ความมั่งคั่งกระจุกอยู่กับคนกลุ่มเล็กๆ 
เสวนา,มัลติมีเดีย,กุลลดา เกษบุญชู-มี้ด,สหรัฐอเมริกา,วิกฤตเศรษฐกิจ,เสรีนิยมใหม่,ทุนนิยม,ตลาดเสรี,เศรษฐศาสตร์,ความยากจน,ความเหลื่อมล้ำ